stanford-oval/wikipedia huggingface dataset:
פרננדו מוניוס
קריירה > קריירת נבחרות

מוניוס סייע לנבחרת ספרד הצעירה להעפיל לאליפות אירופה לנוער 1990 לאחר שסיימה במקום הראשון בביתה בשלב המוקדמות. בטורניר עצמו השתתף מוניוס בגומלין רבע הגמר מול איטליה, בו ניצחה ספרד 0–1 אך הודחה מכיוון שהפסידה במשחק הראשון 1–3.
ב-12 בספטמבר 1990 ערך מוניוס את הופעת הבכורה בנבחרת ספרד הבוגרת, במשחק ידידות מול ברזיל בו ניצחה ספרד 0–3. מוניוס השתתף עם הנבחרת במוקדמות יורו 1992, אליו לא הצליחו להעפיל, שכן סיימו במקום השלישי בלבד בביתם. בהמשך שותף מוניוס במשחק אחד במהלך מוקדמות מונדיאל 1994, בניצחון 0–3 על אלבניה ב-22 באפריל 1992. אולם, הייתה זו הופעתו השמינית והאחרונה במדי הנבחרת הספרדית.
תארים > ברצלונה

אליפות ספרד (2): 1990/91, 1991/92
גביע אירופה (1): 1991/92
הסופר קאפ הספרדי (1): 1992
תארים > ריאל מדריד

אליפות ספרד (1): 1994/95
גביע המלך הספרדי (1): 1992/93
הסופר קאפ הספרדי (1): 1993
תארים > אספניול

גביע המלך הספרדי (1): 1999/2000
פרייבורג

ערך זה עוסק בעיר בגרמניה. אם התכוונתם לעיר בשווייץ, ראו .
ערך זה עוסק בעיר בבאדן וירטמברג. אם התכוונתם לעיר בסקסוניה, ראו .
מראה העיר ובמרכזה קתדרלת פרייבורג הגותית.
מראה העיר ובמרכזה קתדרלת פרייבורג הגותית.
מגן דוד גדול, המפוסל בשערי בית הכנסת החדש בפרייבורג.
פרייבורג בברייסגאו (בגרמנית: Freiburg im Breisgau) היא עיר עצמאית במדינת באדן-וירטמברג שבדרום-מערב גרמניה. העיר מוקפת בהרי היער השחור הסמוך למשולש הגבולות גרמניה-צרפת-שווייץ. פירוש שמה בתרגום מגרמנית הוא "העיר החופשית", עדות להקמתה כאזור סחר חופשי.
העיר פרייבורג נחשבת לעיר החמה ביותר בגרמניה והאקלים לרוב חמים ובהיר יותר משאר ערי גרמניה. מספר התושבים בה הוא 230,241 (נכון לשנת 2019).
היסטוריה

העיר הוקמה במאה ה-12 על ידי הדוכס קונראד לבית צרינגן, כאזור סחר חופשי. מיקומה של העיר נבחר כצומת דרכים מרכזי שהיה נתיב סחר חשוב בימים ההם, וקישר בין הים הצפוני לים התיכון, ובין נהרות הריין והדנובה. בשנת 1368 רכשה העיר את חירותה מרוזן מקומי, ובית הבסבורג פרש את חסותו עליה - תוך שמירה על רמה גבוהה יחסית של חירות.
היסטוריה > ימי הביניים

ב-1120 החלה בניית המינסטר של פרייבורג (כנסייה שבמאה ה-19 הפכה לקתדרלה) אשר עברה מסגנון לסגנון (עקב כך שתקופת הבניה שלה הייתה כ-400 שנה) בסגנון גותי בשל. הבנייה הושלמה ב-1530 עם צריח מחודד בראש המגדל המערבי.
ב-1457 ייסד הדוכס אלברכט השישי את אוניברסיטת אלברט-לודוויג בפרייבורג - אחת האוניברסיטאות העתיקות בגרמניה.
ב-1520 בוצעה רפורמה משפטית מרחיקת לכת בעיר, הידועה כממושכת ועוצמתית במיוחד באותה התקופה. הרפורמה התקבלה יפה, וידעה לשלב בין המשפט הרומי העתיק לבין המסורת העירונית. בסופו של דבר הרפורמה הצליחה, במיוחד בכל הנוגע בענישה, במשפט אזרחי ובחוקת העיר. באותה שנה החליטו תושבי העיר שלא להצטרף לרפורמציה הפרוטסטנטית של מרטין לותר שתפסה תאוצה באותה התקופה בגרמניה. הסירוב להצטרף לרפורמטור גרם להפיכתה של העיר פרייבורג למרכז קתולי חשוב באזור.
ב-1536, בעקבות אמונה הולכת וגוברת בכשפים ומכשפות, התרחש בעיר ציד מכשפות לראשונה בהיסטוריה שלה. מצודים כאלה נערכו בעיר לאורך כל המאה ה-16, בניסיון להסביר אסונות כבדים שפקדו אותה כגון המוות השחור ב-1564. עד היום קיימים סימני שרפה על חומות העיר העתיקה של פרייבורג המסמנים את מקום שריפתן של הנשים שהואשמו בכישוף.
היסטוריה > העת החדשה

שלוש מאות השנים הבאות היו מלאות תהפוכות בפרייבורג. לסירוגין, הייתה העיר תחת שליטה אוסטרית, צרפתית, ספרדית, שוודית ותחת שליטה של מספר מדינות חברות בקונפדרציה הגרמנית. מ-1648 עד 1805 הייתה העיר תחת שליטה אוסטרית של בית הבסבורג כאשר לא נשלטה בידי הצרפתים. ב-1805 הפכה העיר, יחד עם כמה מחוזות נוספים בסביבתה, לחלק מדוכסות באדן.
ב-1827 הפכה העיר לבישופות.
ב-1889 פונתה העיר מחשש להתפשטות של כימיקל רעיל שיוצר באחד המפעלים באזור התעשייה שלה.
היסטוריה > המאה ה-20

ב-22 באוקטובר 1940 נשלחו כ-360 יהודים תושבי העיר למחנה העבודה גירס (Gurs) שבדרום צרפת. לאחר כשנתיים של עבודות פרך, נשלחו השורדים אל מותם במחנה ההשמדה אושוויץ ב-18 ביולי 1942. בעיר נמצאות כמה אנדרטאות לזכרם של היהודים שנרצחו. חלק מהם אפילו קבורים במחוז.
כיום יש בפרייבורג קהילה יהודית המונה כ-700 איש ומורכבת ברובה מיהודים שהגיעו ממזרח גרמניה ומברית המועצות לשעבר. התפילות נערכות בשבתות וחגים.
בכניסה לבית הכנסת לוחית זיכרון בעברית וגרמנית לזכר יהודי פרייבורג והסביבה שנשלחו למחנה גירס. בשערי בית הכנסת החדש, על המדרגות העולות פנימה, הוצב מגן דוד גדול - עשוי ממתכת כסופה, ממוסגרת במסגרת בטון עבה. מגן הדוד הוצב בזווית המאפשרת לראותו ממרחק, גם למי שאינו נכנס בפועל לבית הכנסת.
פרייבורג הופצצה קשות במהלך מלחמת העולם השנייה. ב-1944 הפצצה כבדה במיוחד הרסה חלק גדול ממרכז העיר ושיטחה אותו לחלוטין, למעט הכנסייה של העיר שנותרה יציבה. ב-1945 כבש הצבא הצרפתי את העיר, והפגין בה נוכחות עד 1991, עת עזיבתה של הדיוויזיה המשוריינת האחרונה. לאחר המלחמה שימשה פרייבורג כמקום מושבה של ממשלת חבל באדן, שהתמזג מאוחר יותר למחוז באדן-וירטמברג. באותה תקופה העיר נבנתה מחדש ושוחזרה בהתאם לתוכניות העיר המקוריות.
ערים תאומות

צרפת בזאנסון, צרפת (מ־1959)
אוסטריה אינסברוק, אוסטריה (מ־1963)
איטליה פדובה, איטליה (מ־1967)
בריטניה גילדפורד, בריטניה (מ־1979)
ארצות הברית מדיסון, ויסקונסין, ארצות הברית (מ־1987)
יפן מאטסויאמה, יפן (מ־1988)
אוקראינה לבוב, אוקראינה (מ־1989)
ספרד גרנדה, ספרד (מ־1991)
איראן אספהאן, איראן (מ־2000)
אתר זיכרון לגירוש יהודי פרייבורג והסביבה למחנה גירס. השלט מראה את המרחק בין פרייבורג לגירס.
צ'אן צ'אן (שיר)

| --- | --- |
 סינגל בביצוע Buena Vista Social Club
 מתוך האלבום Buena Vista Social Club
 יצא לאור:  1997 
 סוגה:  סון קובני 
 שפה:  ספרדית 
 חברת תקליטים:  World Circuit 
 כתיבה:  קומפאי סגונדו 
 לחן:  קומפאי סגונדו 
 הפקה:  ריי קודר 
 
צ'אן צ'אן (בספרדית: Chan Chan) הוא שיר בסגנון סון קובני, שנכתב בידי המוזיקאי הקובני קומפאי סגונדו ב-1987.
היצירה

השיר עוסק באהבתם של צ'אן צ'אן וחואניקה, שתי דמויות מהפולקלור הקובני, המתוארת באופן אירוטי מרומז. הוא הוקלט מאוחר יותר גם על ידי איברהים פרר, והיה השיר הראשון באלבום הפסקול של בואנה ויסטה סושיאל קלאב, מה שהקנה לו הצלחה ברחבי העולם.
על כתיבת השיר אמר סגונדו:
לא הלחנתי את צ'אן צ'אן, חלמתי אותו. אני חולם על מוזיקה, ולעתים מתעורר עם מנגינה בראשי. אני שומע בבירור את כלי הנגינה. אני יוצא למרפסת, מתבונן החוצה ולא רואה איש, אך בכל זאת אני שומע זאת כאילו מישהו מנגן ברחוב. לילה אחד התעוררתי כשהתווים היו בראשי. התאמתי להם מילים שכתבתי בהשראת סיפור ששמעתי בילדותי, חואניקה וצ'אן צ'אן, ועכשיו שרים עליהם בכל העולם
בתרבות

בין השנים 2006 - 2008, השיר היה מנגינת הנושא של "לופ 23" בחינוכית. השיר גם הופיע בפרק 603 בסדרה "משפחת סימפסון".
צ'אן קנסטה

| --- | --- |
אין תמונה חופשית
 לידה:  9 בינואר 1920 קרקוב, הרפובליקה הפולנית השנייה 
 פטירה:  22 באפריל 1999 (בגיל 79) לונדון, הממלכה המאוחדת 
 מדינה:  הממלכה המאוחדת של בריטניה הגדולה ואירלנד, הממלכה המאוחדת, פולין 
 השכלה:  האוניברסיטה העברית בירושלים 
 
צ'אן קָנַסטָה (באנגלית: Chan Canasta;‏ 9 בינואר 1920 – 22 באפריל 1999) היה קוסם וצייר יהודי.
ביוגרפיה

צ'אן קנסטה נולד בקרקוב שבפולין בשם חננאל מיפֶלֶב (Mifelew), בנו של הסופר והמחנך העברי נחמן מיפלב (1886–1937).
ב-1937 החל ללמוד באוניברסיטת קרקוב, ושנה אחר-כך, לאחר מות אביו, עלה לארץ ישראל ולמד פסיכולוגיה באוניברסיטה העברית בירושלים.
ב-1940, במלחמת העולם השנייה, התנדב לחיל האוויר המלכותי ושירת בצפון אפריקה, איטליה ויוון.
ב-1947 היגר לבריטניה ועד מהרה התפרסם כקוסם. הוא החל את דרכו כקוסם קלפים, ואימץ את שם הבמה צ'אן קנסטה על שם משחק הקלפים הידוע.
לאורך הקריירה שלו הופיע קנסטה מאות פעמים בטלוויזיה בבריטניה ובארצות הברית.
באמצע שנות ה-60, כשהיה בשיא תהילתו, נטש קנסטה את הבמה ופנה לציור. גם בקריירה החדשה עשה קנסטה חיל וציוריו נמכרו במחירים גבוהים.
ב-1983 ביקר בישראל והדהים את הציבור בביצוע תעלולי קסמים בתוכנית הטלוויזיה הפופולרית "שעה טובה".
קנסטה השפיע על מנטליסטים רבים ונחשב חלוץ בתחום זה.
נישא פעמיים. נפטר בלונדון ב-1999, בגיל 79.
דמותו של גיבור הספר "אדם בן כלב" של יורם קניוק מבוססת על קנסטה (השניים הכירו בשנות ה-50 כששהה קניוק בארצות הברית).
הערות שוליים

↑  Ron Nostalgy (17 בפברואר 2014). "צ'אן קנסטה בקסם קלפים עם רפי גינת והדודאים". Youtube.com. {{cite web}}:  (עזרה)
| --- | --- |
בקרת זהויות :  ISNI: 0000 0000 7889 3719  LCCN: no2001049546  ULAN: 500024173  VIAF: 2116617   WorldCat (עם VIAF): 2116617 
ערך זה הוא קצרמרבנושא אישים. אתם מוזמנים לתרום לוויקיפדיה ו.
צ'רטר מלכותי

צ'רטר מלכותי הוא צ'רטר, כלומר מסמך המעניק זכויות וסמכויות, אשר שימש במונרכיות שונות כהכרה רשמית של השלטון המלוכני בקיומה של רשות מקומית.
באנגליה

באנגליה של ימי הביניים שימש הצ'רטר המלכותי (באנגלית: Royal charter) להכרזה רשמית על ערים, כלומר על ישויות מקומיות עם זכויות וחובות. תאריך מתן הצ'רטר נחשב לתאריך הייסוד של העיר, גם אם האתר בו היא שכנה היה מיושב קודם לכן. בעבר הענקת צ'רטר מלכותי הייתה הדרך היחידה שבה גוף מאוגד היה יכול להיווצר, וכיום משמשים לצורך זה גופים שונים כגון רשם החברות.
בין הגופים והקבוצות שהוקמו בצ'רטר מלכותי ניתן למנות את חברת הודו המזרחית הבריטית, חברת הלבנט, חברת מפרץ הדסון, חברת דרום אפריקה הבריטית והקולוניות הבריטיות בצפון אמריקה. העיר באת', לדוגמה, קיבלה את הצ'רטר המלכותי שלה מהמלכה אליזבת הראשונה ב-1590, הנחשבת לשנת הקמתה, על אף שהיא הייתה מיושבת כבר בתקופה הרומית בבריטניה. צ'רטרים מלכותיים ניתנו גם על ידי המועצה המלכותית הבריטית.
ערך זה הוא קצרמרבנושא חוק ומשפט. אתם מוזמנים לתרום לוויקיפדיה ו.
פליקס ארננדס

| --- | --- |

 לידה:  8 באפריל 1986 (בן 38) ולנסיה, ונצואלה 
 עמדה:  מגיש 
 מספר:  34, 59
 קבוצות כשחקן
 2005–2019:  סיאטל מארינרס
 הישגים כשחקן
 6 השתתפויות במשחק האולסטאר (2009, 2011–2015) זכייה בתואר מלך הניצחונות (2009) ביצוע משחק מושלם (2012)
 
פליקס ארננדס (בספרדית:Félix Abraham Hernández García) (נולד ב-8 באפריל 1986 בולנסיה, ונצואלה) הוא שחקן בייסבול ונצואלי לשעבר ששיחק בקבוצת סיאטל מארינרס מליגת ה-MLB בעמדת המגיש. בשנת 2012 הוא ביצע משחק מושלם מס' 23 בתולדות הליגה.
קריירה

פליקס ארננדס נולד בולנסיה שבוונצואלה והחל לשחק בייסבול בגיל צעיר. כאשר הוא הגיע לגיל 16 הוא נחתם על ידי נציגי קבוצת סיאטל מארינרס. לאחר סיום בית הספר, פליקס ארננדס חתם על החוזה המקצועי הראשון שלו וקיבל 710 אלף $ במעמד החתימה. גם קבוצות אחרות ניסו להחתים אותו על חוזה, אך הוא ציין שחתם עם קבוצת סיאטל מכיוון שזו הייתה הקבוצה של פרדי גרסיה שפליקס ארננדס היה בין מעריציו.
בשנת 2003 פליקס ארננדס הגיע לארצות הברית והחל לשחק בקבוצות משנה של המועדון. בשנת 2005 הוא לראשונה היה שותף במשחק של MLB. במהלך הקריירה הוא שיחק 6 פעמים במשחקי אול-סטאר (2009, 2011-2015) וקיבל פרסים נוספים של הליגה. בשנת 2012 הוא ביצע משחק מושלם מס' 23 בתולדות הליגה והראשון של שחקן בייסבול במדי סיאטל.
בשנים 2007 ו-2009 הוא היה חלק מנבחרת ונצואלה במשחקים בין-לאומיים.
לאחר סיום הקריירה הוא המשיך להתגורר בארצות הברית וקיבל אזרחות בשנת 2018.
צ'חאלתה (נהר)

| --- | --- |
אין תמונה חופשית
 מידע כללי
 אורך:  38 קילומטרים
 ספיקה ממוצעת:  40.7 מ"ק לשנייה 
 אגן ניקוז:  465 קמ"ר 
 מוצא:  הקווקז הגדול
 גובה מוצא הנהר:  600 מטרים
 שפך:  קודורי 
 מדינות באגן הניקוז:  אבחזיה (גאורגיה)
 
 
נהר צ'חאלתָה (בגאורגית: ჩხალთა) הוא נהר באבחזיה גאורגיה הזורם בין הרכס הראשי של הרי הקווקז המערבי לבין רכס הרי צ'חאלתה. הוא מתמזג עם הנהרות אדנגה ומארוח וזורם יחד עימם לנהר קודורי בגובה של 600 מטר מעל פני הים נמצא הכפר צ'חאלתה, שעד ליולי אוגוסט 2005 היה מקום מושבה של מיליציית מונאדירה.
ערוץ הנהר עמוק וחשוך, ומאופיין בצמחייה צפופה של יערות עצי אורן, אשור ואשוח. הנהר זורם בינות להרים החשובים ביותר בקווקז המערבי: דומבאי-אולגן המתנשא לגובה 4,047 מטר ו-17 הרים שפיסגתם גבוה מ-3,000 מטר מעל פני הים, כולל מארוחה-באשי, אצאוט, סופרודז'ו ופטיש.
בחפירות ארכאולוגיות באגן צ'חאלתה נתגלו דולמנים.
צ'אנג-אה 3

| --- | --- |

הנחתת צ'אנג-אה 3      הרובר יוטו
 מידע כללי
 סוכנות חלל:  סוכנות החלל הסינית
 מפעיל:  מינהל החלל הסיני 
 תאריך שיגור:  1 בדצמבר 2013, 17:30 UTC
 משגר:  לונג מארץ' 3B ‏ Y-23
 אתר שיגור:  מרכז שיגור הלוויינים שיצ'אנג
 משימה
 סוג משימה:  נחתת ורובר
 תאריך כניסה למסלול:  6 בדצמבר 2013
 אתר נחיתה:  ים הגשמים
 תאריך נחיתה:  14 בדצמבר 2013 13:12 UTC
 משך המשימה הכולל:  1 בדצמבר 2013 – הווה (10 שנים) 
 משך המשימה:  נחתת: שנה   רובר: 3 חודשים
 מידע טכני
 משקל בשיגור:  3,800 ק"ג
 משקל:  1,200 ק"ג 
 גובה:  רובר: 1.5 מטר
 קישורים חיצוניים
 מספר קטלוג לוויינים:  39458
 מאגר המידע הלאומי:  2013-070A
 
אתר הנחיתה של צ'אנג-אה 3 והרובר יוטו כפי שצולמו על ידי הלוויין האמריקאי LRO
צ'אנג-אה 3 (במנדרינית: 嫦娥三号 בפין-יין: Cháng'é Sānhào) היא משימה לחקר הירח ששוגרה ב-1 בדצמבר 2013 על ידי מינהל החלל הסיני הכוללת נחתת רובוטית ורובר (רכב חלל). משימה זו מהווה את השלב השני בתוכנית הסינית לחקר הירח והיא נקודת ציון חשובה בתוכנית המחקר  הסינית, שכן זו הפעם הראשונה שסין הנחיתה גשושית מסוג נחתת על גוף שמימי והיא המדינה השלישית בעולם שמבצעת צעד כזה, לאחר ברית המועצות וארצות הברית.
כמו בשתי המשימות שבאו לפניה, צ'אנג-אה 1 וצ'אנג-אה 2, במשימה זו נקראה הנחתת על שמה של צ'אנג-אה, פיה מאגדה סינית הגרה על הירח, ואילו הרובר, קרוי יוטו, על שם  ארנב הירקן באגדה.
ב-6 בדצמבר 2013 נכנסה החללית למסלול סביב הירח וב-14 בדצמבר 2013 נחתה על פניו, והייתה לחללית הראשונה שמשיגה נחיתה-רכה על הירח מאז לונה 24 הסובייטית בשנת 1976.
במהלך ינואר 2014 סבל הרובר מתקלות טכניות והקשר עמו נותק. ב-13 בפברואר הודיעה סוכנות הידיעות הממלכתית של סין כי הרובר שבק חיים באופן סופי.
ראו גם

תוכנית החלל הסינית
צ'אנג-אה 1
מקפת לסקר הירח
לונר פרוספקטור
SMART 1
צ'אנדריאן 1
הערות שוליים

↑  http://english.cri.cn/6909/2012/03/13/53s686639.htm
↑  http://www.asianscientist.com/topnews/chang-e-3-china-first-moon-rover-launch-in-2013/
↑  http://www.lunarenterprisedaily.com/2013/04/22/tuesday-23-april-2013/
↑  http://english.cri.cn/6909/2012/03/13/53s686639.htm
↑  http://europe.chinadaily.com.cn/china/2012-11/11/content_15913551.htm
↑  http://www.space.com/21618-china-moon-rover-launch-2013.html
↑  http://sinosphere.blogs.nytimes.com/2013/11/26/china-to-send-jade-rabbit-rover-to-the-moon/?_r=2
↑  http://www.spacedaily.com/reports/China_moon_rover_enters_lunar_orbit_Xinhua_999.html
↑  http://www.nasaspaceflight.com/2013/12/china-jade-rabbit-lunar-arrival/
↑  גשושית החלל של סין "מתה", באתר ערוץ 7
איתי נבו, ‏רכב הירח הסיני שבק חיים, באתר "הידען", 13 בפברואר 2014
יוניברס טודיי, ‏רכב הירח הסיני יוטו חידש את הקשר אך עדיין לא כל מכשיריו פועלים, באתר "הידען", 13 בפברואר 2014
פליקס בונפיס

| --- | --- |

 לידה:  8 במרץ 1831 סנט-איפוליט-דו-פור, צרפת
 פטירה:  9 באפריל 1885 (בגיל 54) Alés, צרפת
 לאום:  צרפתי
 תחום יצירה:  צילום
 בן או בת זוג:  Lydia Bonfils 
 צאצאים:  Adrien Bonfils 
 
נשים בדואיות נושאות את ילדיהן, סוף המאה ה-19
פליקס בונפיס (בצרפתית: Félix Bonfils‏; 8 במרץ 1831–‏ 9 באפריל 1885) היה צלם צרפתי שנודע בתצלומיו מן המזרח התיכון ובייחוד מירושלים. הוא תיעד מבנים, נופים ו"דמויות מן המזרח" בסגנון אוריינטליסטי. תצלומיו שימשו גם בסיס לציורים של מריוס באואר.
ביוגרפיה

בונפיס נולד בסנט-איפוליט-דו-פור (צר') בשנת 1831. בשנת 1867 היגר עם משפחתו לביירות, שם פתחה המשפחה את חנות הצילום "Maison Bonfils" (בית בונפיס). בשנת 1878 הוחלף שם החנות ל"F. Bonfils et Cie" (פ. בונפיס ושות').
בונפיס סייר ברחבי מזרח התיכון והפיק אלפי תצלומים, וביניהם תצלומי צבע בטכניקה פוטוכרום.
ספרו "אדריכלות עתיקה" (Architecture Antique) ראה אור בשנת 1872.
בונפיס נפטר בשנת 1885 בעיר אלס (Alès) שבצרפת, שם פתח סטודיו לצילום בשנותיו האחרונות.
צ'ארלס בראקט

| --- | --- |

 לידה:  26 בנובמבר 1892 סרטוגה ספרינגס, ארצות הברית 
 פטירה:  9 במרץ 1969 (בגיל 76) לוס אנג'לס, ארצות הברית 
 מדינה:  ארצות הברית 
 השכלה:  ויליאמס קולג'  בית הספר למשפטים בהרווארד 
 פרסים והוקרה:  פרס אוסקר לשם כבוד  פרס אוסקר לתסריט המקורי הטוב ביותר  פרס אוסקר לתסריט המעובד הטוב ביותר (1944)  פרס אוסקר לתסריט המקורי הטוב ביותר (1949)  פרס גילדת הכותבים של אמריקה לתסריט המקורי הטוב ביותר  פרס גילדת הכותבים של אמריקה 
 
צ'ארלס בראקט (באנגלית: Charles Brackett; ‏26 בנובמבר 1892 – 9 במרץ 1969) היה תסריטאי ומפיק בהוליווד, אשר זכה בפרס האוסקר ואף עמד בראשה של האקדמיה האמריקנית לאומנות הקולנוע המעניקה פרס זה.
בראקט נולד בעיירה סרטוגה ספרינגס במדינת ניו יורק. ב-1925 התמנה למבקר הדרמה בעיתון ניו יורקר, ובשנת 1929 עבר להוליווד. בראקט צוות עם בילי ויילדר כזוג תסריטאים, וביחד יצרו מספר להיטי קופה, ובהם "אשתו השמינית של כחול הזקן" (1938) ו"נינוצ'קה", סרטו של ארנסט לוביטש משנת 1939, שנודע בכך שבו צחקה לראשונה השחקנית גרטה גרבו שכונתה "הקרחון השוודי".
בראקט שימש כנשיא האקדמיה האמריקנית לאומנות הקולנוע בין השנים 1949–1955.
בראקט וויילדר פעלו כצוות יצירתי, על אף שמעולם לא שררה ביניהם חיבה רבה. כאשר ויילדר החל לשמש כבמאי, נעזר בבראקט לכתיבת תסריטיו, על אף שהדבר הביא להגברת הטינה ביניהם. השניים יצרו את הסרטים "הקצין והקטינה" (1942) ו"חמישה קברים לקהיר" (1943) (בכיכובו של אריך פון שטרוהיים). בשנת 1945 הפיק בראקט את הסרט "סוף השבוע האבוד" על פי תסריט שלו ושל ויילדר, אשר זכה בפרס האוסקר כסרט הטוב ביותר, והביא לבראקט ולויילדר פרס אוסקר על התסריט. הם שיתפו פעולה שוב בסרט "רומן זר" (1948). ב-1951 כתב והפיק את סרט הקומדיה "החותנת בירח הדבש" בכיכובה של תלמה ריטר. ב-1959 הפיק את "הנוער בג'ינס" וב-1956 הפיק את הסרט "השישה ביוני".
בשנת 1950 היו בראקט וויילדר שותפים לפרס האוסקר עבור התסריט ל"שדרות סאנסט", ולאחר מכן נפרדו דרכיהם. בראקט המשיך בקריירת כתיבה, וזכה באוסקר בשנת 1953 על תסריטו לסרט "טיטאניק" משנה זו. אולם הקריירה שלו דעכה תוך מספר שנים.
צ'אד גייבל

| --- | --- |

גייבל, אפריל 2016
 לידה:  8 במרץ 1986 (בן 38) סיינט מייקל, מינסוטה, ארצות הברית
 שם במה:  צ'אד גייבל צ'ארלס בטס שורטי ג'י שורטי גייבל
 משקל:  92 ק"ג
 גובה:  1.73 מטר
 לאום:  אמריקאי
 קריירה מקצוענית:  5 בספטמבר 2014 – הווה (10 שנים)
 מאמנים:  אריק קאנון דן צ'נדלר גרג גרינו WWE Performance Center
 ליגות:  WWE
 מידע אישי
 מספר צאצאים:  2 
 
צ'ארלס בטס (באנגלית: Charles Betts; נולד ב-8 במרץ 1986) הידוע יותר בשם הבמה שלו, צ'אד גייבל הוא מתאבק אמריקאי, המופיע בארגון ההיאבקות WWE, בתוכנית הדגל Raw.
בטס השתתף כמתאבק באולימפיאדת לונדון 2012, כשבשלהי שנת 2013 הוא חתם ב-WWE ולאחר מכן נשלח לאימונים במתחם הפיתוח של NXT. בטס הופיע ב-NXT תחת שם הבמה צ'אד גייבל, כשבמהלך תקופה זו הוא היה מתאבק זוגות לצד שותפו, ג'ייסון ג'ורדן. לפני שהם זומנו לרוסטר הראשי בשנת 2016, השניים זכו באליפות הזוגות של NXT. ברוסטר הראשי, השניים זכו גם באליפות הזוגות של סמאקדאון לפני שנפרדו באמצע שנת 2017. לאחר מכן, הוא חבר לשורות המתאבק שלטון בנג'מין, לפני שגייבל הועבר למותג Raw כחלק מהסופרסטאר שייק-אפ לשנת 2018. במהלך תקופתו במותג זה, הוא הצטוות יחדיו עם בובי רוד, כשהם אף זכו באליפות הזוגות של Raw בדצמבר 2018. לאחר זכייתו בתואר זה, הוא הפך למתאבק השני (לאחר שותפו בעבר, ג'ייסון ג'ורדן) אשר החזיק באליפות הזוגות של Raw, סמאקדאון ו-NXT.
קריירת היאבקות

בטס היה אלוף בתי הספר התיכוניים של מינסוטה. הוא ניצח את ג'ורדן הולם במבחני הקבלה האולימפיים בקטגוריית 84 ק"ג. הוא העפיל לאולימפיאדת 2012, שבה הוא ניצח את קייטאני גרהאם ממיקרונזיה בסיבוב העפלה, אך הודח בסיבוב לאחר מכן על ידי פבלו שוריי מקובה.
חיים אישיים

בטס נשוי לקריסטי אוליבר מאז 19 ביוני 2011. לשניים יש ביחד שלושה ילדים.
אליפויות והישגים

הישגים במגזין ההיאבקות Pro Wrestling Illustrated - PWI
PWI דירג אותו במקום ה-83 מתוך 500 המתאבקים הטובים ביותר לשנת 2019
הישגים בארגון ההיאבקות World Wrestling Entertainment - WWE
אליפות הזוגות של Raw (פעמיים, נוכחי)  - ביחד עם בובי רוד (1) ואוטיס (1)
אליפות הזוגות של סמאקדאון (פעם אחת)  - ביחד עם ג'ייסון ג'ורדן
אליפות הזוגות של NXT (פעם אחת)  - ביחד עם ג'ייסון ג'ורדן
הישגים במגזין ההיאבקות Wrestling Observer Newsletter - WON
טירון השנה (2015)
המתאבק הכי פחות מוערך (2019)
הגימיק הגרוע ביותר (2019)  - כשורטי ג'י
הערות שוליים

↑  צ'אד גייבל מברך את הולדת בתו השנייה
↑  שורטי ג'י ואשתו מברכים את הולדת בנם השלישי
| אלופי הזוגות של Raw |
| --- | --- | --- |
| 2000 | כריס בנואה וקורט אנגל • אדג' וריי מיסטריו • לוס גררוס (צ'אבו גררו ואדי גררו) • Team Angle/The World's Greatest Tag Team (צ'ארלי האס ושלטון בנג'מין) • אדי גררו וטאג'ירי • האחים באשהם (דני באשהם ודאג באשהם) • ריקישי וסקוטי 2 הוטי • צ'ארלי האס וריקו • הדאדלי בויז (באבא ריי דאדלי ודי-בון דאדלי) • בילי קידמן ופול לונדון • קנזו סוזוקי ורנה דופרי • ריי מיסטריו ורוב ואן דאם • אדי גררו וריי מיסטריו • MNM (ג'ואי מרקורי וג'וני נייטרו) • הלגיון אוף דום (אנימל והיינדרייך) • בטיסטה וריי מיסטריו • פול לונדון ובריאן קנדריק • דיוס ודומינו • מאט הארדי ומונטל וונטביוס פורטר • ג'ון מוריסון והמיז • קורט הוקינס וזאק ריידר • הקולונס (קרליטו ופרימו) • אדג' וכריס ג'ריקו • ג'רי-שואו (ביג שואו וכריס ג'ריקו) • D-Generation X (שון מייקלס וטריפל H) |  |
| 2010 | שואומיז (ביג שואו והמיז) • שושלת הארט (דייבי הארת' סמית וטייסון קיד) • קודי רודס ודרו מקינטייר • הנקסוס (דייוויד אוטונגה וג'ון סינה) • הנקסוס/The Corre (הית' סלייטר וג'סטין גבריאל) • סנטינו מארלה וולדימיר קוזלוב • ג'ון סינה והמיז • ביג שואו וקיין • הנקסוס (דייוויד אוטונגה ומייקל מקגיליקטי) • Air Boom (אוון בורן וקופי קינגסטון) • פרימו ואפיקו • קופי קינגסטון ו-R-טרות' • Team Hell No (דניאל בריאן וקיין) • השילד (רומן ריינס וסת' רולינס) • גולד & סטארדאסט (קודי רודס/סטארדאסט וגולדאסט) • הניו אייג' אאוטלוס (בילי גאן ורוד דוג) • האוסוס (ג'יי אוסו וג'ימי אוסו) • דמיאן מיזדאו והמיז • טייסון קיד וסזארו • הניו דיי (ביג אי, קופי קינגסטון ואקסבייר וודס) • הפריים טיים פליירס (דארן יאנג וטייטוס אוניל) • סזארו ושיימוס • גאלוס ואנדרסון (לוק גאלוס וקארל אנדרסון) • ההארדי בויז (ג'ף הארדי ומאט הארדי) • דין אמברוז וסת' רולינס • ג'ייסון ג'ורדן וסת' רולינס • ברון סטרומן וניקולאס • בריי וויאט ומאט הארדי • The B-Team (בו דאלאס וקורטיס אקסל) • דולף זיגלר ודרו מקינטייר • AOP (אקאם ורזאר) • בובי רוד וצ'אד גייבל • הריבייבל (דאש ויילדר וסקוט דוסון) • ברון סטרומן וסת' רולינס • דולף זיגלר ורוברט רוד • The Viking Raiders (אריק ואיבר) |  |
| 2020 | מרפי וסת' רולינס • הסטריט פרופיטס (אנג'לו דוקינס ומונטז פורד) • הניו דיי (קופי קינגסטון ואקסבייר וודס) • The Hurt Business (סדריק אלכסנדר ושלטון בנג'מין) • AJ סטיילס ואומוס • RK-Bro (רנדי אורטון ורידל) • אקדמיית אלפא (צ'אד גייבל ואוטיס) • סמי זיין וקווין אואנס • The Judgment Day (פין באלור ודמיאן פריסט) • קודי רודס וג'יי אוסו • Awesome Truth (המיז ו-R-טרות') • The Judgment Day (פין באלור ו-JD מקדונה) (נוכחיים) |  |
צ'אנג-אה 5

| --- | --- |

מראה כללי של החללית
 מידע כללי
 סוכנות חלל:  סוכנות החלל הסינית
 מפעיל:  מינהל החלל הסיני 
 יצרן:  China Academy of Space Technology 
 תאריך שיגור:  23 בנובמבר 2020
 משגר:  צ'אנגג'נג 5
 אתר שיגור:  מרכז שיגור הלוויינים ונצ'אנג
 משימה
 סוג משימה:  מקפת ומודול החזרת דגימות מקרקעית
 לוויין של:  הירח
 מסלול:  מסלול ליסאז'ו סביב נקודת לגראנז' L1, המקפת סביב הירח
 אתר נחיתה:  קפסולת החזרת הדגימות: מונגוליה הפנימית
 תאריך נחיתה:  קפסולת החזרת הדגימות: 16 בדצמבר 2020
 משך המשימה הכולל:  23 בנובמבר 2020 – הווה (3 שנים) 
 מידע טכני
 משקל:  8,200 ק"ג 
 קישורים חיצוניים
 מספר קטלוג לוויינים:  47097
 מאגר המידע הלאומי:  2020-087A
 
צ'אנג-אה 5 (בסינית: 嫦娥五號,באנגלית:Chang'e 5) - משימת סינית לכיוון הירח שמטרתה הייתה להביא דגימות קרקע. המשימה הסתיימה בהצלחה והוחזרו כ-1,731 גראם של חומר. בכך סין הפכה למדינה השלישית לאחר ברית המועצות וארצות הברית שהצליחה להחזיר לכדור הארץ חומר מקרקעית הירח.
מרכיבי החללית

החללית הייתה במשקל כולל של 8,200 ק"ג. היא כללה מספר מרכיבים:
יחידה מסלולית
יחידת נחיתה על הירח במשקל 3,200 ק"ג
יחידת המראה במשקל 700 ק"ג
יחידת חזרה
על החללית הותקנו מספר מצלמות ומכשירים מדעיים נוספים.
תיאור המשימה

השיגור תוכנן לשנת 2017 אך נדחה עקב בעיות במשגר. השיגור בוצע ב-23 בנובמבר 2020 ממרכז שיגור הלוויינים ונצ'אנג בעזרת משגר מדגם צ'אנגג'נג 5.
במהלך טיסה לירח בוצעו עדכוני מסלול וב-25 בנובמבר החללית הגיע למסלול סביב הירח.
ב-29 בנובמבר יחידת נחיתה/המראה התנתקה מהחללית והחל תמרון הנחיתה. הנחיתה הסתיימה בהצלחה ב-1 בדצמבר 15:11 UTC. הנחיתה בוצע באזור אוקיינוס הסערות. לאחר קבלת דגימות קרקע, ב-3 בדצמבר בוצע המראה ובאותו יום בוצע עגינה ביחידה מסלולית. לאחר העברת דגימת קרקע ליחידת חזרה לכדור הארץ יחידת נחיתה על הירח התנתקה מיחידה מסלולית ב-6 בדצמבר וב-7 בדצמבר היא התנגשה בירח.
ב-13 בדצמבר יחידה מסלולית ביחד עם יחידת נחיתה על כדור הארץ החלו בטיסה לכיוון כדור הארץ. ב-16 בדצמבר יחידת נחיתה התנתקה מיחידה מסלולית והחלה ירידה לכדור הארץ. הנחיתה בוצע בהצלחה באזור מונגוליה הפנימית.
יחידה מסלולית החלה לבצע מעבר לנקודת לגראנז' L1 שמש-כדור הארץ. היא הגיע לנקודה זו ב-6 במרץ 2021 ופעלה בניקודה זו במשך מספר חודשים תוך העברת מידע מדעי. בינואר 2022 היא עברה למסלול סביב הירח והחלה העברת מידע שינוצל לשלבים הבאים של תוכנית החלל הסינית לחקר הירח.
דגימות קרקע שהתקבלו הועברו למדענים סינים לביצוע מחקרים שונים. בנוסף לכך הם הועברו למדענים מחוץ לסין.
במהלך המשימה סין נעזרה בתחנות קרקע של סוכנות החלל האירופית בגיאנה הצרפתית ובאיים הקנריים.
ביולי 2024 פורסם כי בסלע אשר נאסף על ידי החללית נמצא מינרל המכיל מים.
הערות שוליים

↑  חקר דגימות לקרקעית הירח
↑   גדעון לב, התגלו עדויות להימצאות מים בכמות גדולה בירח ובמאדים, באתר הארץ, 13 באוגוסט 2024